Ռեյմսի գեղարվեստի թանգարան

**Ռեյմսի գեղարվեստի թանգարան**  (), թանգարան Ռեյմսում, հիմնադրվել է 1794 թվականին։ Թանգարանը գտնվում է Սենտ-Դենիսի նախկին աբբայությունում։ Այն ունի XVI—XXI դարերի եվրոպական արվեստի մեծ հավաքածու, այդ թվում`աշխարհի ամենամեծ հավաքածուն` Սgուգուհարու Ֆուջիտան։

## Պատմություն
1752 թվականին Անտուան Ֆերան դե Մոնտելոնը, Ռեյմսի նկարչության դպրոցի հիմնադիրը, մահացավ և քաղաքinktaկեց իր արվեստի գործերի հսկայական հավաքածուն։ Հենց այս տարեթվին է, որ Հենրի Ժադարտը (), որը 1895-1914 թվականներին եղել է Ռեյմսի թանգարանի նախկին ղեկավարը, առաջարկում է համարել թանգարանի հիմնադրման տարեթիվը։

Ֆրանսիական Մեծ հեղափոխությունից հետո որոշում է կայացվել Ռեյմսում թանգարան հիմնելու մասին, որի առաջին ղեկավարն է նշանակվել աբբա Նիկոլա Բերժը (): Նրա առջև խնդիր էր դրվել  հավաքել հեղափոխական անկարգությունների ընթացքում հայտնաբերած արվեստի նմուշները և շուտով քաղաքի  տարբեր շենքերում առաջացան մի քանի ժամանակավոր պահեստներ։ Ժամանակի ընթացքում անհրաժեշտություն դարձավ առանձին տարածք ունենալը, և 1795 թվականին պետությունը որոշեց թանգարանը տեղափոխել քաղաքապետարան։ 1798 թվականի սկզբին պետական թանգարանը տեղափոխվեց քաղաք և դարձավ քաղաքային։ 1800 թվականի ապրիլի 5-ին այն առաջին անգամ բացվեց հասարակության առջև։

Այնուհետև թանգարանի համար սկսվեց ծանր ժամանակաշրջան. գեղարվեստական գործի գողություններ և յուրացում, ռեստիտուցիաներ, թանգարանի զբաղեցրած տարածքների վերակազմավորում։ Այս ամենը վատ տանելով Նիկոլա Բերժը մահացավ 1815 թվականին, թանգարանը լիակատար անկում ապրեց։ Հետզհետե վերածնունդ սկսվեց միայն 1835 թվականին նոր ղեկավար նշանակվեց Լուի Պարին (), ով կարողացավ վերամիավորել առանձին հավաքածուն։ 1840 թվականին թանգարանը վերաբացվեց այցելուների համար։

1908 թվականին նահանգը որոշեց թանգարանի համար առանձին շենք հատկացնել, և ընտրությունը կանգ առավ նախկին Սեն Դենիսի աբբայության վրա, որը գտնվում էր Ռեյմսի տաճարի մոտ։ Թանգարանը տեղափոխվել է այնտեղ 1913 թվականին և այդ օրվանից զբաղեցրել է այս շենքը, և ունի պատմական հուշարձանի կարգավիճակ։

## Հավաքածու
Թանգարանն առաջին հերթին ունի նկարների հարուստ հավաքածու, որում ներկայացված են XVI—XXI դարերի ֆրանսիական և եվրոպական արվեստի գործեր։ Բացի այդ, թանգարանում ցուցադրվում են քանդակներ, կահույք և կերամիկա։ Առավել ուշագրավ ցուցանմուշների թվում.
alt=|մինի|193x193փքս|Կամիլ Պիսսարո. Օպերա պողոտան. Ձմեռային արևոտ առավոտ. 1898 թ.
alt=|ձախից|մինի|171x171փքս|Լուկաս Կռանաչ Մեծ. Անանուն դիմանկար. XVI դար
• Լուկաս Կռանաչ Մեծի և Կրտսերի ստեղծագործություններից 13 դիմանկարներ,

• տարբեր դարաշրջանների և ուղղությունների ֆրանսիացի նկարիչների գործեր (Ֆիլիպ դե Շամպան, Լենեն Եղբայրներ, Շառլ լը Բրեն, Ֆրանսուա Բուշե,  Էժեն Դելակրուա, Կլոդ Մոնե, Կամիլ Պիսսարո, Օգյուստ Ռենուար, Պոլ Գուգեն և այլն),

• Կամիլ Կորոի 26 բնանկար և մեկ դիմանկար (Եվրոպայում երկրորդ հավաքածուն`Լուվրից հետո նկարների քանակով),

• Սցուգուհարու Ֆուջիտա ժառանգության աշխարհում ամենամեծ հավաքածուն (2300 նկար և փաստաթղթ),

• մոդեռնի և ար-դեկոի ստեղծագործությունների հավաքածու,

• XX դարի աբստրակտ նկարիչների աշխատանքները (Սերժ Շարշուն, Ռաուլ Յուբակ, Մարիա Ելենա Վիեյրա դա Սիլվա, Լեոն Զակ, Ժենեվիեվ Աս և այլն)։

## Վերակառուցման նախագիծ
2014 թվականին որոշում կայացվեց վերականգնել, վերակազմավորվել և ընդլայնել թանգարանը։ Աշխատանքները պետք է սկսվեին 2019 թվականի սեպտեմբերին և ավարտվեին 2023 թվականին։ Թանգարանային նոր համալիրը կկազմի 5,500 մ. քառակուսի տարածք, որտեղ կտեղավորվեն շուրջ 20 000 արվեստի գործ։ Այս լայնածավալ ծրագրի համար բյուջեիցհատկացվել է 45,3 միլիոն եվրո։

## Արվեստի գործեր ժողովածուից

Պատկեր:Marinus van Reymerswale, Saint Jerome.jpg|Մարինուս վան Ռեյմերսվալե: Սբ Հիերոնիմոսը խցում.  XVI դար
Պատկեր:F3524 Reims musee Philippe de Champaigne Enfants Habert de Montmort rwk.jpg|Ֆիլիպ դե Շամպան. Աբեր դե Մոնմորի երեխանները. 1649թ.
Պատկեր:Jean-Baptiste-Camille Corot Jeune italien assis.jpg|Կամիլ Կորոտ. Իտալացի նստած երիտասարդը. 1825 թ.
Պատկեր:Pierre-Auguste Renoir - La Lecture du rôle.jpg|Օգյուստ Ռենուար. Դերի ընթերցում. 1884-1886 թվականների ընթացքում
Պատկեր:F3517 Reims musee Emile BARAU Jardinage automne rwk.jpg|Էմիլ Բարո. Աշխատանքներ աշնանային այգում. 1885 թ.


## Ծանոթագրություններ

## Գրականություն
* .
* 

## Արտաքին հղումներ
* 
* 

Կատեգորիա:1794 հիմնադրումներ Ֆրանսիայում
Կատեգորիա:1794 հիմնադրված թանգարաններ
Կատեգորիա:Ֆրանսիայի պատկերասրահներ